Ministère de l'énergie et de l'aménagement du territoire
De Ministère fir Energie a Landesplanung, dacks just Energieministère genannt, offiziell Ministère de l'énergie et de l'aménagement du territoire ass e Ministère zu Lëtzebuerg. E koordinéiert engersäits d'Energiepolitik vum Land a verfollegt haaptsächlech d'Ziler fir eng nohalteg energeetesch Versuergung sécherzestellen an en iwwerwaacht anersäits d'Koordinatioun vun de kommunalen, interkommunalen, nationalen an internationale Fachpoliticken, déi eng Auswierkung op d'Landesentwécklung hunn. En observéiert och de Suivi vun der raimlecher Entwécklung.

Allgemenges 
Den Energie-Departement ass zoustänneg fir eng sécher Versuergung a follgende Beräicher bäizebehalen an ze stäerken:

 Stroum,
 Äerdgas,
 Fest a flësseg Brennstoffer,
 Erneierbar Energien,
 Energieeffizienz an Energiespuermesuren,
 Europäesch Politik an international Relatiounen,
 Promotioun vun den Aktivitéiten an den energeeteschen Technologien,
 Myenergy.

Déi eenzel Aktivitéitsberäicher vum Departement fir Landesplanung begräifen ë. a.:

 raimlech Strategien,
 verbindlech Pläng,
 stättesch a regional Entwécklung,
 Naturparken,
 grenziwwergräifend Landesplanung,
 europäesch territorial Zesummenaarbecht,
 international Landesplanungspolitik.

Kompetenz vum Ministère 
D'Servicer a Verwaltungen déi ënnert d'Kompetenz vum Energieministère falen, sinn am Arrêté grand-ducal vum 28. Mee 2019 festgehalen. Dozou gehéieren ë. a.:

 Encevo,

 Enovos,

 Creos,

 SEO,

 de Groupement d'intérêt économique myenergy,

 d'Naturparken.

Kuckt och 

 Regierung (Lëtzebuerg)

 Lëscht vun de lëtzebuergeschen Energieministeren

Um Spaweck 

 De Ministère op gouvernement.lu, der Websäit vun der Regierung

Ministèren zu Lëtzebuerg